ಮಂಡ್ಯ: ಸೊಪ್ಪು ದುಬಾರಿ, ಟೊಮೆಟೊ ಬೆಲೆ ಇಳಿಕೆ ಮಂಡ್ಯ: ಕಳೆದ ಮೂರು ದಿನಗಳಿಂದ ಜಿಟಿಜಿಟಿ ಮಳೆ ಸುರಿಯುತ್ತಿರುವ ಕಾರಣ ಮಾರುಕಟ್ಟೆಗೆ ಸೊಪ್ಪಿನ ಆವಕ ಕುಗ್ಗಿದೆ. ಹೀಗಾಗಿ ಬೆಲೆಯಲ್ಲಿ ಏರಿಕೆ ಕಂಡಿದ್ದು ಗ್ರಾಹಕರ ಜೇಬಿಗೆ ಭಾರವಾಗಿದೆ. ಕೊತ್ತಂಬರಿ ಸೊಪ್ಪಿನ ಬೆಲೆ ಕಟ್ಟಿಗೆ 15ಕ್ಕೆ ಏರಿಕೆಯಾಗಿದೆ. ಕಳೆದ ವಾರ 5ಕ್ಕೆ ಮಾರಾಟವಾಗುತ್ತಿತ್ತು. ಮಳೆಯ ಕಾರಣದಿಂದ ರೈತರು ಸೊಪ್ಪು ಕೊಯ್ಲು ಮಾಡಿ ಮಾರುಕಟ್ಟೆಗೆ ತಂದಿಲ್ಲ. ಹೀಗಾಗಿ ಬೆಲೆಯಲ್ಲಿ ಏರಿಕೆಯಾಗಿದೆ ಎಂದು ವ್ಯಾಪಾರಿಗಳು ಹೇಳುತ್ತಾರೆ. ಮೆಂತೆ ಸೊಪ್ಪಿನ ಬೆಲೆ ಕೂಡ 20, ಸಬ್ಬಸಿಗೆ 15ಕ್ಕೆ ಏರಿಕೆಯಾಗಿದೆ. ಕಟ್ಟು ದಂಟು 7, ಕರಿಬೇವು, ಪಾಲಕ್ 5 ರಂತೆ ಮಾರಾಟವಾಗುತ್ತಿವೆ. ಕಳೆದೊಂದು ತಿಂಗಳಿಂದ ಏರುಗತಿಯಲ್ಲಿ ಸಾಗುತ್ತಿದ್ದ ಟೊಮೆಟೊ ಬೆಲೆ ಈ ವಾರ ಇಳಿಕೆಯಾಗಿದೆ. 40 ದಾಟಿದ್ದ ಟೊಮೆಟೊ ಈಗ 10ಕ್ಕೆ ಮಾರಾಟವಾಗುತ್ತಿದೆ. ಈರುಳ್ಳಿ ಬೆಲೆ ಕೂಡ ಇಳಿಕೆಯಾಗಿದ್ದು 100ಕ್ಕೆ 7 ಕೆ.ಜಿ ದೊರೆಯುತ್ತಿದೆ. ರೈತರು ನೇರವಾಗಿ ಆಟೊಗಳಲ್ಲಿ ಈರುಳ್ಳಿ ಮಾರುತ್ತಿದ್ದು 100ಕ್ಕೆ 8 ಕೆ.ಜಿ ಮಾರಾಟ ಮಾಡುತ್ತಿದ್ದಾರೆ. ಬೆಳ್ಳುಳ್ಳಿ 80100, ಆಲೂಗೆಡ್ಡೆ 30, ಸೌತೇಕಾಯಿ 10ಕ್ಕೆ 2, 3, ನಿಂಬೆಹಣ್ಣು 10ಕ್ಕೆ 5, 6, ಶುಂಠಿ 60, ಮೂಲಂಗಿ 10, ಚೌಳಿಕಾಯಿ, ಹಸಿರುಮೆಣಸಿನಕಾಯಿ 40, ಬದನೇಕಾಯಿ 20, ಕ್ಯಾರೆಟ್ 40, ಬೀನ್ಸ್ 40, ನುಗ್ಗೇಕಾಯಿ 60, ಗೆಡ್ಡೆಕೋಸು 30, ದಪ್ಪ ಮೆಣಸಿನಕಾಯಿ 40, ಭಜಿ ಮೆಣಸಿನಕಾಯಿ 70, ಎಲೆಕೋಸು 20, ಹೂಕೋಸು ಒಂದಕ್ಕೆ 30, ಬೂದುಗುಂಬಳ 30, ಹಾಗಲಕಾಯಿ 40 ರಂತೆ ಬಿಕರಿಯಾಗುತ್ತಿವೆ. ಇಳಿಕೆ ಕಂಡ ಹೂವಿನ ಬೆಲೆ: ವರಲಕ್ಷ್ಮಿ ಹಬ್ಬದಲ್ಲಿ 200ರ ಗಡಿ ತಲುಪಿದ್ದ ಮಾರು ಮಲ್ಲಿಗೆ ಹೂವಿನ ಬೆಲೆ ಈ ವಾರ ಇಳಿಕೆ ಕಂಡಿದೆ. ಹಬ್ಬದ ಮೂರು ದಿನದ ನಂತರವೂ ಸೇವಂತಿಗೆ ಹೂವು ಮಾರಿಗೆ 80 ರಂತೆ ಮಾರಾಟ ಮಾಡಲಾಗುತ್ತಿದೆ. ಹಬ್ಬದಲ್ಲಿ 200 ಇದ್ದ ಮಾರು ಮಲ್ಲಿಗೆ ಸೋಮವಾರ 60ಕ್ಕೆ ಇಳಿದಿತ್ತು. 80 ಇದ್ದ ಕಾಕಡ 30, ಮರಳೆ, ಕಾಕಡ, ಗಣಗಲೆ 30, ಕನಕಾಂಬರ 100 ರಂತೆ ಮಾರಲಾಗುತ್ತಿತ್ತು. ಬಿಡಿ ಸೇವಂತಿಗೆ ಹೂವು ಸೋಮವಾರ ಕೆ.ಜಿ.ಗೆ 120150 ಆಗಿತ್ತು. ಕೆ.ಜಿ. ಮಲ್ಲಿಗೆ 420, ಮರಳೆ 200, ಕಾಕಡ 180ರಂತೆ ಮಾರಾಟವಾಗುತ್ತಿದ್ದವು. ಏಲಕ್ಕಿ ಬಾಳೆಹಣ್ಣಿನ ಬೆಲೆ ಇಳಿಕೆ ವರಲಕ್ಷ್ಮಿ ಹಬ್ಬದಲ್ಲಿ ಏಲಕ್ಕಿ ಬಾಳೆಹಣ್ಣಿನ ಬೆಲೆ ಗಗನಕ್ಕೇರಿತ್ತು. ಕೆ.ಜಿಗೆ 80ರಂತೆ ಮಾರಾಟ ಮಾಡಲಾಗುತ್ತಿತ್ತು. ಆದರೆ ಈ ವಾರ ಬಾಳೆಹಣ್ಣಿನ ಬೆಲೆ 4050ಕ್ಕೆ ಇಳಿಕೆಯಾಗಿದೆ. ಇತರ ಹಣ್ಣುಗಳ ಬೆಲೆಯಲ್ಲೂ ಕೊಂಚ ಇಳಿಕೆ ಕಂಡುಬಂದಿದೆ. ದಕೆ.ಜಿ. 100 ಇದ್ದ ಮರಸೇಬು 80, ಸೇಬು 220ಕ್ಕೇರಿದ್ದ ಸೇಬು 200ಕ್ಕೆ ಇಳಿದಿದೆ. ಬೀಜರಹಿತ ದ್ರಾಕ್ಷಿ 140, ಬೀಜಸಹಿತ ದ್ರಾಕ್ಷಿ 100, ಕರ್ಬೂಜ 30, ಸಪೋಟ 80, ಮೂಸಂಬಿ 80, ದಾಳಿಂಬೆ 100, ಅನಾನಸ್ ಒಂದಕ್ಕೆ 30, ಕಿತ್ತಳೆ 120, ಪಚ್ಚಬಾಳೆ 20 ರಂತೆ ಮಾರಲಾಗುತ್ತಿದೆ.